

 **GRADSKO VIJEĆE**

KLASA:363-02/17-01/07

URBROJ: 2186/18-02/1-18-11

Ludbreg, 27. prosinca 2018. g. PRIJEDLOG

 Na temelju članka 67. stavka 1. Zakona o komunalnom gospodarstvu (NN br. 68/2018.) te članka 33. Statuta Grada Ludbrega («Službeni vjesnik Varaždinske županije» br. 23/09, 58/13, 40/13 – pročišćeni tekst, 12/18, 55/18 – pročišćeni tekst) Gradsko vijeće Grada Ludbrega na 11. sjednici održanoj dana 27. prosinca 2018. g., donosi

**IZMJENE I DOPUNE**

**PROGRAMA**

**građenja komunalne infrastrukture**

**u Gradu Ludbregu za 2018. g.**

**Članak 1.**

U Programu gradnje objekata i uređaja komunalne infrastrukture u Gradu Ludbregu u 2018. godini („Službeni vjesnik Varaždinske županije“ br. 80/2017.), dalje u tekstu: Program, sukladno odredbi čl. 66. Zakona o komunalnom gospodarstvu (NN br. 68/2018.) mijenja se naslov Programa i glasi: „Program građenja komunalne infrastrukture u Gradu Ludbregu za 2018. g., te se mijenja članak 1. i glasi:

„(1) Program građenja komunalne infrastrukture u Gradu Ludbregu za 2018. g. (dalje u tekstu: Program) izrađen je i donosi se u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

(2) Programom se određuju:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine komunalne infrastrukture koje će se graditi u uređenim dijelovima građevinskog područja
3. građevine komunalne infrastrukture koje će se graditi izvan građevinskog područja
4. postojeće građevine komunalne infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena Zakonom o komunalnom gospodarstvu i posebnim zakonom.“

**Članak 2.**

Članak 2. Programa mijenja se i glasi:

„(1) Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a predmetni troškovi iskazani su u Programu odvojeno za svaku građevinu i ukupno te su iskazani odvojeno prema izvoru njihova financiranja.

(2) U 2018. g. planira se izgradnja komunalne infrastrukture kako niže slijedi u tabelarnom prikazu.“

|  |  |  |  |  |  |
| --- | --- | --- | --- | --- | --- |
| **Rb** | **OPIS GRAĐEVINE KOMUNALNE INFRASTRUKTURE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| **I.**  | **GRAĐENJE JAVNIH POVRŠINA** |  |  |  |  |
| 1 | Uređenje dječjih igrališta | / | 0,00 | 100.000,00 | 100.000,00 |
| 2 | Uređenje centralnog dječjeg igrališta u Ludbregu u parku između Srednje škole Ludbreg i rijeke Bednje  | Min. reg. Razvoja: 30% | 100.000,00 | 364.000,00 | 464.000,00 |
| 3 | Izvođenje građevinskih i elektroinst. radova na uređenju autobus. Stajališta u Ul. M. Krleže u Ludbregu | / | 0,00 | 126.906,25 | 126.906,25 |
| 4 | Nabava i montaža 2 kompleta autobusnih stajališta sa nadstrešnicom | / | 0,00 | 86.250,00 | 86.250,00 |
| **UKUPNO GRAĐENJE JAVNIH POVRŠINA:** | **100.000,00** | **677.156,25** | **777.156,25** |
|  |  |  |
| **II.** | **GRAĐENJE CESTA** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Rekonstrukcija dijela Ul. ludbreških branitelja Vukovara u Vinogradima L., D=591 m, **koju financira ŽUC sa 75%: 585.987, 94 kn od ukupne investicije od 781.317,25 kn s PDV-om** | / | 0,00 | 195.329,31 | 195.329,31 |
| 2 | Radovi na izgradnji potpornih zidova i staze na dijelu ŽC 2089 (Vinogradi L.: Križevačka ul., klanjec Margić), **koju financira ŽUC sa 75%: 320.011,87 kn od ukupne investicije od 426.682,50 kn s PDV-om** | / | 0,00 | 106.670,33 | 106.670,33 |
| 3 | Manji zahvati na asfaltiranju odvojaka i ulica na području Grada Ludbrega | / | 0,00 | 247.364,00 | 247.364,00 |
| 4 | Sanacija dijela Ulice M. Gupca u Sigecu L. odvodnjom oborinskih voda s kolnika | / | 0,00 | 76.712,50 | 76.712,50 |
| 5 | Izrada Glavnog i Izvedbenog projekta sanacije klizišta u Cvjetnoj ul. Globočecu L. | / | 0,00 | 35.875,00 | 35.875,00 |
| 6 | Izvođenje radova na oslikavanju i označavanju horizontalnih usporivača prometa (ležećih policajaca) u naselju Ludbreg | / | 0,00 | 34.750,00 | 34.750,00 |
|  | **UKUPNO GRAĐENJE CESTA**  | **0,00** | **696.701,14** | **696.701,14** |
|  |  |  |
| **III.** | **GRAĐENJE JAVNE RASVJETE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Isporuka i ugradnja 38 kompleta LED svjetiljki za potrebe popune mreže na dionici državne ceste DC24 u Ludbreškoj ulici u Hrastovskom (24 LED svjetiljke) te između naselja Hrastovsko i raskrižja Tri Lipe (14 LED svjetiljki) Napomena: U sklopu programa unaprjeđenja sigurnosti u prometu na dionici državne ceste DC24 kroz naselje Hrastovsko (Ludbreška ulica) i na dionici DC24 od ulaza u naselje Hrastovsko do raskrižja „Tri lipe“. u 1. fazi u 2018. ugrađeni su stupovi i NN mreža za javnu rasvjetu. | / | 0,00 | 80.008,40 | 80.008,40 |
| 2 | Izvođenje radova na montaži betonskih stupova za javnu rasvjetu uključujući ugradnju ekoloških i štedljivih LED svjetiljki te zračne NN mreže, na dijelu ŽC 2089 u Križevačkoj ulici u Vinogradima L. od spoja sa Cvjetnom ulicom do završetka klanca Margić (19 stupova i 20 LED svjetiljki sa nosačem) te u Prigorskoj ulici u Ludbregu (4 stupa i 5 LED svjetiljki). | / | 0,00 | 191.340,44 | 191.340,44 |
| 3 | Izgradnja javne rasvjete uz državnu cestu D2 (dio od kružnog toka do Globočeca) | Centar za vozila: 50% | 155.000,00 | 155.000,00 | 310.000,00 |
| 4 | Rekonstrukcija javne rasvjete u dijelu Gundulićeve ulice (od spoja s Ul. M. Gupca do Trga Slobode) te zamjena postojećih neadekvatnih i dotrajalih stupova v=3m s novim metalnim Kors stupovima v=6m (9 kom) te zamjena postojećih LED svjetiljki radi izmještanja na druge lokacije te montaža 9 kpl LED svjetiljki adekvatne snage radi poboljšanja rasvijetljenosti dionice te kompletna izmjena podzemne kabelske mreža / napajanja. | / | 0,00 | 106.036,25 | 106.036,25 |
|  | **UKUPNO GRAĐENJE JAVNE RASVJETE** | **155.000,00** | **532.385,09** | **687.385,09** |
|  |  |  |
| **IV.** | **IZGRADNJA I ADAPTACIJA OBJEKATA TE OSTALI PROJEKTI** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
| 1 | Izvođenje radova na izradi zida ograde, ploče platoa za igru i uređ. prostorije za vježbu u DV Radost - u sklopu Projekta ulaganja u objekte dječjih vrtića | Min. za dem., obitelj, mlade i soc. politiku: 30% | 85.000,00 | 197.748,98 | 282.748,98 |
|   | Nabava višenamjenskog / kombiniranog igrala za DV Radost - u sklopu ulaganja u projekte dječjih vrtića (sufinanciranje kao pod točkom I.3.) | Min. za dem., obitelj, mlade i soc. politiku: 30% | 15.000,00 | 84.343,75 | 99.343,75 |
|   | Izrada Glavnog projekta uređenje gradskog groblja u Ludbregu (uređenje parkirališta s južne strane groblja, opločenje staza i platoa, sanacija krova i pročelja mrtvačnice, izgradnja nadstrešnice, izgradnja kolumbarijskog zida te sanacija židovskog dijela groblja)  | / | 0,00 | 98.125,00 | 98.125,00 |
|   | Izgradnja reciklažnog dvorišta Meka u Ludbregu | Ruralni fond EU: 85% i Min. reg. razvoja dodatno s 520.390,16 kn | 4.713.168,91 | 219.511,97 | 4.932.680,88 |
|   | Ugradnja novog podnog sustava u objektu društvenog doma u Čukovcu  | Srpsko narodno vijeće | 15.000,00 | 32.808,75 | 47.808,75 |
|   | Izgradnja podzemnih kontejnera za otpad sa inteligentnim upravljanjem | EU projekt INTERREG V-A Hrvatska-Mađarska: 85% | 183.948,58 | 32.461,52 | 216.410,10 |
|   | Radovi na adaptaciji zgrade - sanacija krovišta u romskom naselju u Ludbregu | Ured za ljudska prava i prava nac. manjina:24% | 120.000,00 | 375.721,88 | 495.721,88 |
|   | Radovi na adaptaciji dijela društvenog doma u Segovini | Srpsko narodno vijeće | 17.000,00 | 18.362,50 | 35.362,50 |
|   | Građevinsko - obrtnički radovi na uređenju podruma Trsek u Ludbregu | EU projekt INTERREG V-A Slovenija-Hrvatska: 85% | 108.506,75 | 19.148,25 | 127.655,00 |
|   | Građevinsko - obrtnički radovi (dodatni) na uređenju podruma Trsek u Ludbregu | / | 0,00 | 64.898,13 | 64.898,13 |
|   | Uređenje kapelice Sv. Florijana u Slokovcu - 1. faza (unutarnje uređenje) | / | 0,00 | 33.937,50 | 33.937,50 |
|   | Radovi na adaptaciji dijela Društvenog doma Globočec | / | 0,00 | 58.500,63 | 58.500,63 |
|  | **UKUPNO IZGRADNJA I ADAPTACIJA OBJEKATA TE OSTALI PROJEKTI** | **5.257.624,24** | **1.235.568,86** | **6.493.193,10** |
|  |  |  |
|  | **REKAPITULACIJA:** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
|  | **UKUPNO: I. GRAĐENJE JAVNIH POVRŠINA** | **100.000,00** | **677.156,25** | **777.156,25** |
|  | **UKUPNO: II. GRAĐENJE NERAZVRSTANIH CESTA**  | **0,00** | **696.701,14** | **696.701,14** |
|  | **UKUPNO: III. GRAĐENJE JAVNE RASVJETE** | **155.000,00** | **532.385,09** | **687.385,09** |
|  | **UKUPNO: IV. IZGRADNJA I ADAPTACIJA OBJEKATA TE OSTALI PROJEKTI** | **5.257.624,24** | **1.235.568,86** | **6.493.193,10** |
|  | **SVEUKUPNO:** | **5.512.624,24** | **3.141.811,34** | **8.654.435,58** |

**Članak 3.**

Članci 3., 4., 5. i 6. Programa brišu se.

**Članak 4.**

Ove Izmjene i dopune Programa stupaju na snagu prvog dana od dana objave u „Službenom vjesniku Varaždinske županije“, a primjenjivati će se za 2018. godinu

 Predsjednik

 Gradskog vijeća

 Antun Šimić

**O B R A Z L O Ž E NJ E**

 Novim Zakonom o komunalnom gospodarstvu (NN br. 68/2018.) – dalje u tekstu: Zakon, u čl. 67. i čl. 68. st. 1. propisano je da predstavničko tijelo jedinice lokalne samouprave izrađuje i donosi Program građenja komunalne infrastrukture (dalje u tekstu: Program) u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja, a prema potrebi i odgovarajuće **izmjene i dopune Programa.**

 Odredbom čl. 68. st. 2. Zakona propisano je da se Programom određuju:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine kom. infrastrukture koje će se graditi u uređenim dijelovima građevinskog područja
3. građevine kom. infrastrukture koje će se graditi izvan građevinskog područja
4. postojeće građevine kom. infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena ovim Zakonom i posebnim zakonom.

 Nadalje, u čl. 69. i 70. Zakona, u pogledu troškova gradnje, propisano je da Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.

 Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje
4. izrade projekata i druge dokumentacije
5. ishođenja akata potrebnih za izvlaštenje, građenje i uporabu građevina komunalne infrastrukture
6. građenja i provedbe stručnog nadzora građenja komunalne infrastrukture
7. evidentiranja u katastru i zemljišnim knjigama.

 Slijedom navedenih zakonskih odredbi utvrđen je prijedlog **Izmjena i dopuna Programa** građenja komunalne infrastrukture za 2018., sa stvarno izvedenim i planiranim stavkama Programa do kraja 2018. g.

 U pogledu Programa koji se odnosi na **građenje javnih površina**, od planiranih **4.525.000,00 kn**, ostvariti će se ukupno **777.156,25 kn**.

 U pogledu Programa koji se odnosi na **građenje cesta**, od planiranih **6.689.000 kn**, ostvariti će se ukupno **696.701,14 kn**.

 Nadalje, što se tiče Programa koji se odnosi na **građenje javne rasvjete**, od planiranih **575.000,00 kn**, ostvariti će se ukupno **687.385,09 kn**.

 U dijelu Programa koji se odnosi na **izgradnju i adaptaciju objekata te ostalih projekata**, od planiranih **5.625.660,00 kn**, ostvariti će se ukupno **6.493.193,10 kn**.

 Naposljetku, dio Programa koji se odnosi na **građenje objekata i uređaja za odvodnju i pročišćavanje otpadnih voda**, izmjenama se izuzima iz Programa s obzirom da sve investicije za predmetne građevine preuzima Varkom d.d., a realizirati će se u sklopu izgradnje Aglomeracije Ludbreg.

 **Sveukupno, umjesto planiranih 17.464.660,00 kn, Program je ovim Izmjenama i dopunama korigiran na iznos od 8.654.435,58 kn**, a realizacija od 49,55% u odnosu na planirano, što je u skladu sa proračunskim mogućnostima i osiguranim sredstvima iz vanjskih izvora, pa se ove Izmjene i dopune Programa upućuju Gradskom vijeću Grada Ludbrega na donošenje u predloženom tekstu i iznosima financiranja po pojedinoj komunalnoj građevini.